## Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, za rad Zatvorenog dobrovoljnog mirovinskog fonda T-Mobile

### NN 92/2007 (5.9.2007.), Rješenje kojim se daje odobrenje Raiffeisen mirovinskom društvu za upravljanje dobrovoljnim mirovinskim fondovima d.o.o., Zagreb, za rad Zatvorenog dobrovoljnog mirovinskog fonda T-Mobile

# HRVATSKA AGENCIJA ZA NADZOR FINANCIJSKIH USLUGA

**2804**

Na temelju odredbi članka 15. točka 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05)
primjenom odredbi članka 27., 79. stavka 4. i 111a. Zakona o obveznim i
dobrovoljnim mirovinskim fondovima (»Narodne novine« br. 49/99, 63/00, 103/03,
177/04 i 71/07), članka 2. Pravilnika o izdavanju odobrenja za rad mirovinskog
društava (»Narodne novine« br. 85/01) i članka 4. stavka 3. i članka 5.
Pravilnika o obavljanju poslova banke skrbnika (»Narodne novine« br. 65/01 i
47/03), odlučujući o zahtjevu za odobrenje za rad Zatvorenog dobrovoljnog
mirovinskog fonda T-Mobile, podnesen od strane Raiffeisen mirovinskog društva za
upravljanje dobrovoljnim mirovinskim fondovima d.o.o., Zagreb, Magazinska 69,
Uprava Hrvatske agencije za nadzor financijskih usluga (u daljnjem tekstu
Agencija), na sjednici održanoj 30. kolovoza 2007. godine, donijela je

## RJEŠENJE

1. Daje se odobrenje Raiffeisen mirovinskom društvu za upravljanje dobrovoljnim
mirovinskim fondovima d.o.o., Zagreb, Magazinska 69 za rad Zatvorenog
dobrovoljnog mirovinskog fonda T-Mobile.
2. Daje se odobrenje Raiffeisen mirovinskom društvu za upravljanje dobrovoljnim
mirovinskim fondovima d.o.o., Zagreb, Magazinska 69 na izbor banke skrbnika,
Societe Generale – Splitska banka d.d., Split, Ruđera Boškovića 16.
3. Ovo rješenje objavit će se u »Narodnim novinama«.
Obrazloženje
Raiffeisen mirovinsko društvo za upravljanje dobrovoljnim mirovinskim fondovima
d.o.o., Zagreb, Magazinska 69, podnijelo je 3. svibnja 2007. godine i dopunama
od 16. i 21. svibnja, 31. srpnja, 14., 16. i 22. kolovoza 2007. godine zahtjev
za izdavanje odobrenja za rad Zatvorenog dobrovoljnog mirovinskog fonda T-Mobile.
Uz zahtjev su priložili:
– Popunjen obrazac zahtjeva za izdavanje odobrenja za rad mirovinskog društva,
– Odluka Pokrovitelja – T-Mobile Hrvatska d.o.o., Zagreb, Ulica grada Vukovara
23 o odabiru Raiffeisen mirovinskog društva za upravljanje dobrovoljnim
mirovinskim fondovima d.o.o., Magazinska 69, Zagreb za osnivanje i upravljanje
Zatvorenim dobrovoljnim mirovinskim fondom T– Mobile,
– Ugovor o pokroviteljstvu, osnivanju i upravljanju Zatvorenim dobrovoljnim
mirovinskim fondom T– Mobile,, s aneksom ugovora od 20. kolovoza 2007.,
– Statut Fonda,
– Informativni prospekt Fonda,
– Rješenje Trgovačkog suda od 26. travnja 2006. godine,
– Izjavu o načelima ulaganja,
– Odluka o načelima ulaganja Zatvorenog dobrovoljnog mirovinskog fonda T-Mobile,
– Ugovor s bankom skrbnikom Societe Generale-Splitskom Bankom d.d., Split,
– Informacije o banci skrbniku,
– Izjava Societe Generale-Splitske Banke d.d. Split o dokumentima iz članka 27.
Zakona i Pravilnika o izdavanju odobrenja za rad mirovinskog društva,
– Revidirano godišnje izvješće za banku skrbnika za 2004., 2005. i 2006. godinu,
– Procjena dinamike upisa broja članova u Fond u 2007. i 2008. godini,
– Dokaz o uplati naknade i administrativne pristojbe za odobrenje za osnivanje
mirovinskog fonda i izbor banke skrbnika.
Postupajući sukladno odredbama članka 27. i 111a. Zakona o obveznim i
dobrovoljnim mirovinskim fondovima, Agencija je na sjednici održanoj 30.
kolovoza 2007. godine utvrdila da je zahtjev osnovan, pa je odlučeno kao u točki
1. izreke ovog Rješenja.
Na istoj sjednici Agencija je odobrila izbor banke skrbnika Societe Generale –
Splitske banke d.d., Split, Ruđera Boškovića 16., te je odobrila Ugovor o
skrbništvu nad imovinom fonda, pa je primjenom odredbe članka 79. stavka 4.
Zakona o obveznim i dobrovoljnim mirovinskim fondovima odlučeno kao u točki 2.
izreke ovog Rješenja.
Sukladno odredbi članka 8. stavka 3. Zakona o Hrvatskoj agenciji za nadzor
financijskih usluga, ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I-140-01/07-33/1
Urbroj: 326-113-07-12
Zagreb, 30. kolovoza 2007.

Predsjednik Uprave
**Ante Samodol**, v. r.

Rješenje, NN 92/2007-2804
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)